**Отчет за дейността на НЧ”Алеко Константинов-1907г.” – с.Марково за периода**

**01.01.2023г. – 31.12.2023г.**

Ролята на читалището отдавна е надскочила функциите само на традиционна културно-просветна организация, тя е и на съвременна гражданска организация, призвана да обхване в себе си най-широк кръг от населението , да обръща внимание на потребностите на децата , на младите хора и връзката между отделните поколения. Читалището е и своеобразен център за информация, предоставящо и различен вид услуги за населението.

Въпреки срещаните трудности за отчетния период, можем да заявим, че 2023г. беше успешна година за нашето читалище, справихме се с предизвикателствата на времето в което ни се налага да живеем.

Запазихме всички съществуващи самодейни колективи и групи и сформирахме нови, развихме и нови дейности, основно за децата. **Читалището** си остава мястото за развитието на художествената самодейност и любителското творчество, място за обществена и социална дейност .

1. **Отчет за дейността на библиотеката за 2023година**

Библиотеката при читалището и през 2023 година е единственото място, предназначено за достъп до четене и информация за потребителите на селото - ученици, учители, работници, служители, пенсионери.

Основната цел на библиотеката е да насърчи четенето при младите хора -предимно подрастващите , стремеж за зараждане на любов към четенето още от най- ранна възраст.

1. **Организация и управление на библиотеката**

За създаване на добра организация в работата на библиотеката, беше изготвен годишен план за нейната дейност и съгласуван с читалищното настоятелство.

Бяха проведени срещи с учители от началните класове и организирани посещения в библиотеката на учениците от 1 до 4 клас с цел запознаване с библиотеката, с нейните функции и правила на работа, както и инициативи за насърчаване на четенето със дискусия за любима книга или автор, запознаване с творчеството на детски автори, викторини и игри.

В библиотеката през 2023г. постъпилите нови заглавия са 212 БД, от които 35 бр. са от дарения и 3 бр. от собствени източници и бюджет/ субсидия и 174 от участия в проекти на стойност 2964,00лв.Библиотечният фонд е обогатен с нови 123 тома художествена литература, 6 тома отраслова литература (езотерика, психология,обществени науки) и 83 тома литература за деца. Ако към детската литература прибавим дарението на училището по повод Деня на четенето през ноември, а това е поредица на Дисни от 170 книжки, те стават над 250 тома .

През тази година библиотеката отново се включи с проект по **програма *„Българските библиотеки –съвременни центрове за четене и информираност”,***който беше одобрен и финансиран, сумата 1143,81лв,както беше преведени и реализиран и отчетен проекта от 22г.

Бяха постигнати следните стойности на индикаторите за резултатност:

* Читаемост -6,98
* Посещаемост – 4,98
* Обръщаемост – 0,13
* Обхванатост – 6,15%
* Книгоосигуреност – 0,85

В края на годината беше изготвен и представен на читалищното настоятелство отчет за дейността на библиотеката.

Основно през страницата на ФБ се рекламира дейността на библиотеката!Всички събития, постъпления на дарени или закупени книги и планирани дейности се публикуват в страницата на читалището.

Направеният анализ на читателската активност показва, че най-висока активност има сред децата от начална и средна степен -7/14години.

1. **Управление на библиотечния фонд**

Библиотечния фонд в края на годината е 11922.През 2023г. постъпилите нови заглавия в библиотеката са 212 БД., от които 35 бр. са от дарения и 3бр. от собствени източници и бюджет/ субсидия на стойност 2964лв. Библиотечният фонд е обогатен с нови 123 тома художествена литература, 6 тома отраслова литература (езотерика, психология, обществени науки) и 83 тома литература за деца.. Отбелязани за 9 отказа – 6 от тях неналични и 3, заети от потребители.

**3.Библиотечно обслужване**

През отчетната година са регистрирани 219 потребители, от които 145- жени, 74 - мъже, като децата до 14г. са 93 бр. Посещаемостта е общо 1090 (720 за дома, 100 читалня и 25 ксерокс, компютър, интернет). Заетите БД за 2022г. са 1528бр.- по-голям е делът на художествената литература- 1053, литература за деца е 369 бр.

**Не са извършени промени по Правилата за обслужване на читателите. Бяха поканени първокласниците, както и децата** от предучилищна подготвителна група, запознати с правилата на библиотеката.Срещите бяха интересни с игри и викторина към децата, чете на приказка и рисуване .

Тази година обслужените читатели по домовете бяха по- малко.

Доближаването на библиотечното обслужване до нуждите и търсенията на читателската аудитория е на преден план в индивидуалната работа. Много ползватели на библиотеката и читалището имат нужда от информация, разпечатване или копиране на вид документи. Основната форма е беседата, прекият контакт с читателя. Възрастните читатели,търсят развлекателното четиво и се насочват предимно към художествената литература. Те са с определени предпочитания към новоизлизащите чужди заглавия.Учещите се пък търсят предимно издания, подпомагащи учебния процес, както в областта на художествената, така и на специализираната литература. Бяха връчени индивидуални награди за висока читателска активност на потребители и деца до 14 год. под формата на грамоти и книги.

**4.Културна дейност**

През цялата година редовно са подреждани витрини, рецитали, свързани с бележити дати, личности и събития, проведени в библиотеката. Образователни и настолни игри за децата от лятната читалня; периодично се провежда инициативата „Библиотекар за един ден” ; Деца четат на деца ; Маратон на четенето; подготовка за лазаруване, и коледно тържество. Бяха проведени срещи с автори!

Библиотеката участва и спечели проект към МК на стойност 1143,81лв. Не липсваха и книги дарени от дарители.

През 2023г. библиотеката се включи в няколко обучения и семинари, проведени от Методичен отдел-НБ „Иван Вазов“ Пловдив. Библиотека Марково съвместно с отдел American Corner Plovdiv(Михаил Свирачев) към НБ „Иван Вазов”, проведе обучителен демонстрационен урок с роботи Bee Bop с учениците от начален етап. В библиотеката бяха отбелязани всички бележити дати, годишнини и събития с рецитали от децата към театралната школа и самодейци към читалището, витрина, изложби!

1. Другата читалищна дейност – **художествено–творческата,** продължава да се развива. Запазиха се всички самодейни групи, клубове и школи, музикална школа за обучение по китара за деца и възрастни в читалището. През тази година имаме създадена нова школа за деца, които се занимават с **Латино танци** школата има голям интерес .Също така стартира съвместно с Креативити началото на театралните и сценични представления в големия салон на читалището,който се посещават с интерес!И през новия творчески сезон 2023г. в читалището продължават занимания със децата в **арт работилнички,** основнооколо празници и различни събития – към нея се проявява интерес и желание от страна и на деца, и на родители. Заниманията ни се провеждат в съботните и неделни дни.

- Продължава дейността си и детски танцов състав **„Лудория”** с ръководители Кремена и Спиро Гогови .

- Продължава да развива дейността си и групата за народни танци за възрастни **ТК”Лудория”**

- **Детската школа по актьорско майсторство** с ръководители професионалните актьори Даниела Русева и Даниел Русев намери своето място в живота на читалището и се развива се успешно.

- **Група по** **таекуонд**о за деца се наложи и привлича все повече деца.

- **Школа по английски език** за деца

- **Школа по китара - в нея се обучават 2 деца.за момента..**

**Набираме деца за новосъздадените групи -вокално пеене, рисуване, пиано! Имаме предложение за създаване на мажоретна група…**

Читалището освен своите традиционни дейности , извършва и социални, и благотворителни такива. Ние се стараем да сме в услуга на всяка група от населението в селото.

Читалището работи в много добро взаимодействие с Кметство - с. Марково и кмета г-жа Десислава Терзиева, с ръководството на община Родопи, с училището и детската градина в селото, с представителите на местния бизнес и други неправителствени организации.

През м. май 2023г., с подкрепата на Община Родопи , кметство Марково и дарители от местния бизнес организирахме и проведохме и наложилия се като традиционен наш празник IV ФОЛКЛОРЕН ТАНЦОВ ФЕСТИВАЛ „На мегдана за колана”, както и Фестивал на баницата. На него участие взеха много танцови и певчески колективи от няколко общини - Пловдив, Родопи, Карлово, Хисар, Марица.

1. **Културен календар 2023г.**

**м.януари**

* 21.01Годината стартира с Участие на певческа група Лазарица в Брани поле старчески дом

**м. февруари**

* 14.02. - Участие на ДТС „Лудория“ с ръководители Кремена и Спиро Гогови на празника на лозарите „Трифон Зарезан“
* 17.02. - Изложба - витрина в библиотеката в чест на Васил Левски
* Конкурс за рисунка на тема „Левски в моите очи „ съвместно с Кметство Марково
* 18.02. по случай годишнина от обесването на Апостола на свободата децата от Школата по актьорско майсторство и техните ръководители Даниела и Даниел Русеви подготвиха рецитал, който се излъчи в социалните мрежи.
* 20.02 Благотворителен базар за мартеници съвместно със Кметство Марково
* 25.02. - Работилничка за изработване на мартеници от деца и родители
* 28.02. - Украсяване на мартенско дърво на центъра пред читалището от децата

**м. март**

**-** 01.03. Баба Марта и Ден на самодееца- традиционно връзване на мартенички на всички самодейци и на децата от училището

- 01.03 Конкурс рисунка на тема „Кукери“

**- Трети март** националния празник - поклонение на паметниците на загиналите за свободата. Децата от театралната школа се представиха с празничен рецитал заедно с ръководителите им Даниела и Даниел Русеви.

Поднесени бяха венци и цветя. Всяка година този ден се чества съвместно от Читалище и Кметство- Марково.

* 04.03.2023г беше организиран и поведен маскен бал
* 05.03 Традиционен кукерски празник на селото -Читалищна програма с участие на школи от читалището
* 08.03. Международният ден на жената отпразнувахме по един различен начин – Творческа работилничка с Вилана Кирова за изработка „С усмивка за мама“
* 30.03. Обучителен демонстрационен семинар с робота /Биибоп / на библиотеката съвместно с НБ “Иван Вазов“- Пловдив, проведен с учениците от начален етап на училището.

**м.април**

* 01.04. „ Весела ваканция“ - забавно състезание по редене на пъзели с ученици от селото
* 02.04 отбелязване световния ден на книгата с четене на приказки от Андерсен
* 08.04. Лазаруване на момичета от селото, организиран от читалището
* 10.04. Седмица на четенето в библиотеката „Деца четат на деца“
* 10.04 Великденски базар с Кметство Марково
* 13.04 Боядисване на великденски яйца в църквата с децата участвали в празника Лазаруване
* 22.04. Изложба на детски рисунки в библиотеката по случай Световния ден на земята

**м. май**

* -11.05 Ден на библиотекария- организирано посещение от 2група „ Червена шапчица“ към ДГ Веселушка.
* 12.05 Участие и първо място за група Лазарица в „Модерни звуци от миналото“ национален фолклорен конкурс гр.София
* 20.05 IV ФТФ „На мегдана, за колана“ с участие на 16 / наши и гостуващи / състави, както Фестивал на баницата съвместно с кметство Марково, които събра много ценители
* 24.05. Ден на Българската писменост и култура - проведен беше открит урок на децата от театралната школата, както и украсяване на читалищната сграда с традиционните венци от цветя!
* През месец май стартира и ремонта на тоалетните, който бе извършен със събраните средства от благотворителните базари, така и собствени средства.

**м. юни**

**За Деня на детето - 1 юни** бе организиран детски весел празник с викторина и почерпки, танци и забава пред читалището.

* 02.06. Отбелязване на Деня на Ботев. Изложба-витрина за делото Христо Ботев
* Участие на децата от ДТС Лудория на празника в село Храбрино по повод денят на детето.
* 05.06 Празник на с. Марково „Свети Дух“ - Читалищна програма с участие на всички кубове школи на читалището
* 10.06. Участие на ТК “Лудория: деца и възрастни както и група Лазарица на Фолклорен фестивал „Помним, за да предадем“ в с. Крумово, общ. Родопи
* Участие на група Лазарица в с.Ягодово в НФФ Петровско надпяване и надиграване
  + **м. юли**
* Участие на ПГ Лазарица в VII фолклорен събор на народното творчество „Св.К ОНСТАНТИН“ 2023. гр. Пещера
* Участие на група Лазарица международен фестивал за автентичен фолклор Дорково –
* Обновяване на фоайето на втория етаж с мебели дарени от ИКЕА и монтирани от техни служители.
* Участие на певческа група Лазарица в Събор на Араповски манастир „Ангел войвода‘‘

**м. август**

* 15.08 Участие на група Лазарица в събора на Ситово
* м. септември
* Участие на група „Лазарица „ в 10 то юбилейно издание Кулинарното наследство на Тракия“ –Ивайловград.
* Участие на 21 национален събор за автентичен и обработен фолклор „От извора“ с.Труд.
* Отбелязване на 6.09 и 22.09.2023г. с тематична витрини и изложба посветена на Съединението.
* Участие на певческа група Лазарица в НФФ Фолклорна палитра с.Браниполе.

**Месец Октомври**

* В периода 24.10-06.11.2022г. в библиотеката беше изложена тематична витрина с великите будители от миналото.
* 21.10.23Участие в международен музикален и танцов конкурс к „Пиленце пее „2023год.ср.София организатор Светла Караджова.

**Ноември**

* През целият месец имаше редовни присъствени занимания на всички школи към читалището и библиотечна дейност.
* 1.11.23 Организиране на занимателни игри, редене на пъзели, изготвяне на табла оцветяване и рисуване по повод денят на Будителите.
* Поздрав на децата от театралната школа по актьорско майсторство по повод 1 ви Ноември ден на Народните Бъдители.
* 04.11.23 -есенна артработилничка „Багрите на есента.“
* Открит урок на децата от школата по Таекуондо пред своите родители.
* 21-11 23 ден на Христанското семейство -беседа с Мариана Проданова

**Декември**

* В следобедните часове на 02.12.2023г. се проведе коледна работилничка с деца, които сътвориха приказни картички и сувенири за коледния ни благотворителен базар. Вечерта всички деца и родители присъстваха на запалването на коледните светлини на елхата.
* 12.12.2022г.- се откри Коледният ни благотворителен базар „Да посрещнем Коледа с любов“ с кауза обновяване на помещение след пожар.
* 15.12.2023- Театрална постановка в киносалона
* На 18.12.2023г се заедно с Кметство Марково се проведе Коледният благотворителен концерт „Да посрещнем Коледа с любов“. В него участие взеха самодейците от читалищните школи, децата от ДГ „Веселушка“ и двете паралелки от 1 клас към ОУ „Св. Св. Кирил и Методий“ с. Марково. Накрая на концерта всички деца получиха лакомства осигурени от г-жа Терзиева с подкрепата на магазини Слънчеви лъчи.
* На 20.12 децата от школата по Таекуон-до успешно защитиха 9 -гуп в дисциплината в провелия се изпит в гр.Пловдив.
* На 22.12.2023г. –приключи благотворителната кампания „Подари вълшебство“ – разпределяне на осигурените продуктите и разнасяне по домовете. Съвместна инициатива на Кметство Марково, НЧ „Алеко Константинов 1907“ с.Марково и Сдружение Моето село Марково.
* 22.12.23г.В малкия салон на читалището се проведе Коледно тържество за децата самодейци с лакомства, подаръчета, дядо Коледа , игри и танци с госпожата по Латино танци Янева, осигурени от дарители.